CELEX: 32022R0650
Language: lt
Date: 2022-04-20 00:00:00
Title: Komisijos reglamentas (ES) 2022/650 2022 m. balandžio 20 d. kuriuo dėl natrio diacetato (E 262 (ii)) specifikacijų iš dalies keičiamas Reglamento (ES) Nr. 231/2012, kuriuo nustatomos Europos Parlamento ir Tarybos reglamento (EB) Nr. 1333/2008 II ir III prieduose išvardytų maisto priedų specifikacijos, priedas (Tekstas svarbus EEE)

2022 4 21   
               
               
                  LT
               
               
                  Europos Sąjungos oficialusis leidinys
               
               
                  L 119/65
               
            
         KOMISIJOS REGLAMENTAS (ES) 2022/650
         2022 m. balandžio 20 d.
         kuriuo dėl natrio diacetato (E 262 (ii)) specifikacijų iš dalies keičiamas Reglamento (ES) Nr. 231/2012, kuriuo nustatomos Europos Parlamento ir Tarybos reglamento (EB) Nr. 1333/2008 II ir III prieduose išvardytų maisto priedų specifikacijos, priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 14 straipsnį,
         atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1331/2008, nustatantį maisto priedų, fermentų ir kvapiųjų medžiagų leidimų suteikimo procedūrą (2), ypač į jo 7 straipsnio 5 dalį,
         kadangi:
         
                     (1)
                  
                  
                     Komisijos reglamente (ES) Nr. 231/2012 (3) nustatytos Reglamento (EB) Nr. 1333/2008 II ir III prieduose išvardytų maisto priedų specifikacijos;
                  
               
                     (2)
                  
                  
                     maisto priedų specifikacijos gali būti atnaujinamos pagal Reglamento (EB) Nr. 1331/2008 3 straipsnio 1 dalyje nurodytą bendrą procedūrą Komisijos iniciatyva arba gavus valstybės narės ar suinteresuotosios šalies paraišką;
                  
               
                     (3)
                  
                  
                     2020 m. rugpjūčio 3 d. buvo pateikta paraiška iš dalies pakeisti maisto priedo natrio diacetato (E 262 (ii)) specifikacijas. Valstybėms narėms apie šią paraišką pranešta pagal Reglamento (EB) Nr. 1331/2008 4 straipsnį;
                  
               
                     (4)
                  
                  
                     Reglamente (ES) Nr. 231/2012 nustatyta, kad natrio diacetate (E 262(ii)) turi būti 39–41 % laisvos acto rūgšties ir 58–60 % natrio acetato. Pareiškėjas prašo pakeisti šiuos kiekius į 39–43 % laisvos acto rūgšties ir 57–60 % natrio acetato;
                  
               
                     (5)
                  
                  
                     pareiškėjo teigimu, gaminant natrio diacetatą (E 262 (ii)) gaunamas stechiometrinis produktas, kuriame yra 42,3 % laisvos acto rūgšties. Pareiškėjas teigia, kad norint sumažinti laisvos acto rūgšties kiekį iki 39–41 %, reikia pernelyg daug energijos. Todėl iki 43 % padidinus viršutinę laisvos acto rūgšties ribą, gamybos metu sutrumpės džiovinimo laikas, todėl sumažės energijos poreikis ir taip bus užtikrintas tvaresnis gamybos procesas;
                  
               
                     (6)
                  
                  
                     pareiškėjo teigimu, nėra jokių kitų gamybos proceso pokyčių, didesnis laisvos acto rūgšties kiekis natrio diacetate (E 262(ii)) neturi jokio poveikio saugai ir galutinis produktas yra toks pats, t. y. jame nėra kitų priemaišų, išskyrus nurodytas Reglamente (ES) Nr. 231/2012;
                  
               
                     (7)
                  
                  
                     paraišką aptarė Vyriausybių maisto priedų ekspertų darbo grupė. Atsižvelgdama į pareiškėjo pateiktą informaciją ir iš šios darbo grupės gautą grįžtamąją informaciją, Komisija nusprendė, kad siūlomas natrio diacetato (E 262 (ii)) specifikacijų pakeitimas nedaro poveikio žmonių sveikatai;
                  
               
                     (8)
                  
                  
                     kadangi viršutinės laisvos acto rūgšties kiekio natrio diacetate (E 262(ii)) ribos padidinimas nuo 41 % iki 43 % nedaro poveikio žmonių sveikatai, nebūtina prašyti Europos maisto saugos tarnybos pateikti nuomonę pagal Reglamento (EB) Nr. 1331/2008 3 straipsnio 2 dalį;
                  
               
                     (9)
                  
                  
                     todėl Reglamento (ES) Nr. 231/2012 priedas turėtų būti atitinkamai iš dalies pakeistas;
                  
               
                     (10)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 231/2012 priedas iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. balandžio 20 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 354, 2008 12 31, p. 16.
         
            (2)  OL L 354, 2008 12 31, p. 1.
         
            (3)  2012 m. kovo 9 d. Komisijos reglamentas (ES) Nr. 231/2012, kuriuo nustatomos Europos Parlamento ir Tarybos reglamento (EB) Nr. 1333/2008 II ir III prieduose išvardytų maisto priedų specifikacijos (OL L 83, 2012 3 22, p. 1).
      
      
         
            PRIEDAS
            Reglamento (ES) Nr. 231/2012 priedo įrašo „E 262 (ii) natrio diacetatas“ skiltyje „Apibrėžtis“ analizės duomenų eilutė pakeičiama taip:
            
               
                           „Analizės duomenys
                        
                        
                           Laisvos acto rūgšties kiekis: 39–43 % ir natrio acetato kiekis: 57–60 %“